laion/Wikipedia-Exotic huggingface dataset:
ফুটবল ক্লাব মন্ট্রিয়ল

ফুটবল ক্লাব মন্ট্রিয়ল (ইংরেজি: CF Montréal; সাধারণত সিএফ মন্ট্রিয়ল এবং সংক্ষেপে মন্ট্রিয়ল নামে পরিচিত) হচ্ছে মন্ট্রিয়ল ভিত্তিক একটি কানাডীয় পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ইস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ১৯৯২ সালে মন্ট্রিয়ল ইমপ্যাক্ট নামে প্রতিষ্ঠিত হয়েছে। ১৯,৬১৯ ধারণক্ষমতাবিশিষ্ট সাপুতো স্টেডিয়ামে দ্য ইমপ্যাক্ট নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন আর্জেন্টিনীয় সাবেক ফুটবল খেলোয়াড় এরনান লোসাদা এবং সভাপতির দায়িত্ব পালন করছেন গাব্রিয়েল গেরভাইস। বর্তমানে কেনীয় মধ্যমাঠের খেলোয়াড় ভিক্টর ওয়ানিয়ামা এই ক্লাবের অধিনায়কের দায়িত্ব পালন করছেন। ঘরোয়া ফুটবলে, মন্ট্রিয়ল এপর্যন্ত ৫টি শিরোপা জয়লাভ করেছে। অন্যদিকে, আন্তর্জাতিক প্রতিযোগিতায়, মন্ট্রিয়লের সেরা সাফল্য হচ্ছে ২০১৪–১৫ কনকাকাফ চ্যাম্পিয়নস লিগের ফাইনালে পৌঁছানো; যেখানে তারা আমেরিকার কাছে পরাজিত হয়েছিল। ইভান বুশ, হাসুন কামারা, পাত্রিস বারনিয়ে, ইগনাসিও পিয়াত্তি এবং মার্কো দি ভাইয়োর মতো খেলোয়াড়গণ মন্ট্রিয়লের জার্সি গায়ে মাঠ কাঁপিয়েছেন। ১৯৯৩ মৌসুমে, পেশাদার ফুটবল ক্লাব হিসেবে প্রথম মৌসুমে মন্ট্রিয়ল কানাডার পেশাদার ফুটবল ক্লাবগুলোর মধ্যকার আয়োজিত কানাডীয় ফুটবল লিগ পদ্ধতির তৎকালীন দ্বিতীয় স্তরের পেশাদার ফুটবল লিগ আমেরিকান পেশাদার সকার লিগে প্রতিদ্বন্দ্বিতা করেছিল; উক্ত মৌসুমে মন্ট্রিয়ল ১১ জয়ে সর্বমোট ৩৩ পয়েন্ট অর্জন করে ১৯৯৩ আমেরিকান পেশাদার সকার লিগের সামগ্রিক পয়েন্ট তালিকায় ৭ম স্থান অর্জন করেছিল। আমেরিকান পেশাদার সকার লিগের উক্ত মৌসুমে কানাডীয় আক্রমণভাগের খেলোয়াড় গ্র্যান্ট নিডহ্যাম ৬টি গোল করে মন্ট্রিয়লের হয়ে সর্বোচ্চ গোল করেছিলেন। ক্লাব প্রতিষ্ঠার প্রায় ২০ বছর পর, ২০১২ মৌসুমে মন্ট্রিয়ল প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ২০১২ সালের সালের ১০ই মার্চ তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে জেসি মার্শের অধীনে মন্ট্রিয়ল ভ্যানকুভার ওয়াইটক্যাপসের কাছে ২–০ গোলের ব্যবধানে পরাজিত হয়েছিল। ২০১২ মেজর লিগ সকারে মন্ট্রিয়ল ১২টি জয় এবং ৬টি ড্রয়ে সর্বমোট ৪২ পয়েন্ট অর্জন করে সামগ্রিক পয়েন্ট তালিকায় ১২তম স্থান অর্জন করেছিল, যেখানে মার্কো দি ভাইয়ো ৫টি গোল করে লিগে মন্ট্রিয়লের হয়ে সর্বোচ্চ গোলদাতা হয়েছিলেন। http://www.stadesaputo.com/ https://www.mlssoccer.com/clubs/cf-montreal/ https://www.transfermarkt.com/club-de-foot-montreal/stadion/verein/4078 https://www.transfermarkt.com/club-de-foot-montreal/startseite/verein/4078 https://en.cfmontreal.com/club/players https://www.worldfootball.net/teams/cf-montreal/2024/2/ https://web.archive.org/web/20150317072336/http://homepages.sover.net/~spectrum/year/1993.html#APSL https://web.archive.org/web/20110514005948/http://www.rsssf.com/usadave/apsl.html https://www.worldfootball.net/report/major-league-soccer-2012-vancouver-whitecaps-impact-de-montreal/ https://www.worldfootball.net/schedule/usa-major-league-soccer-2012-spieltag/8/ https://www.mlssoccer.com/standings/supporters-shield/#season=2012&live=true উইকিমিডিয়া কমন্সে ফুটবল ক্লাব মন্ট্রিয়ল সংক্রান্ত মিডিয়া রয়েছে। দাপ্তরিক ওয়েবসাইট (ইংরেজি) মেজর লিগ সকারে ফুটবল ক্লাব মন্ট্রিয়ল (ইংরেজি)
সান্ত'আগোস্তিনো নেল্লো স্তুদিও (বত্তিচেল্লি, উফফিৎজি)

সান্ত'আগোস্তিনো নেল্লো স্তুদিও (বাংলায়: সাধু অগাস্টিন তার গবেষণায়) ইতালীয় নবজাগরণের সময়ের চিত্রশিল্পী সান্দ্রো বত্তিচেল্লি দ্বারা নির্মিত একটি চিত্রশিল্প। যা ১৪৯০-১৪৯৪ খ্রিষ্টাব্দের মধ্যকার সময়ের মধ্যে অঙ্কিত হয়। এটি ফ্লোরেন্সের উফফিৎজি নামক জাদুঘরে সংরক্ষিত আছে। বিশপ এবং হার্মিতরা যে ধরনের পোশাক পরিধান করে, সাধু অগাস্টিনের পোশাক হিসেবে চিত্রকর্মে একই পোশাক দেখা যাওয়ায় অনুমান করা হয় এই চিত্রকর্ম সম্পাদনের জন্য তিনি সান্তো স্পিরিতোর অগাস্টিনিয়ান হার্মিত থেকে নির্দেশনা পেয়েছিলেন। বত্তিচেল্লির বেশিরভাগ শেষ দিকের কাজের মত এই চিত্রকর্মটিও সাভোনারোলার দর্শন দ্বারা অনুপ্রাণিত। সান্ত'আগোস্তিনো নেল্লো স্তুদিও (বত্তিচেল্লি, অনিসান্তি) উইকিমিডিয়া কমন্সে সান্ত'আগোস্তিনো নেল্লো স্তুদিও (বত্তিচেল্লি, উফফিৎজি) সংক্রান্ত মিডিয়া রয়েছে। Page at artonline.it (ইতালীয় ভাষায়) প্রবেশদ্বার:  চিত্রকর্ম
সুরাইয়া হাদ্দাদ

সুরাইয়া হাদ্দাদ (জন্ম ৩০শে সেপ্টেম্বর, ১৯৮৪) একজন আলজেরীয়মহিলা জুডোকা। তিনি ২০০৮ গ্রীষ্মকালীন অলিম্পিকে -৫২কেজি ওজনশ্রেণীতে ব্রোঞ্জ পদক জেতেন। তিনি তিনবারের (২০০৪,২০০৫ ও ২০০৮) আফ্রিকান চ্যাম্পিয়ন। এছাড়াও মিশরে অনুষ্ঠিত ২০০৫ বিশ্ব চ্যাম্পিয়নশিপে -৪৮কেজি বিভাগে ব্রোঞ্জ পদকজয়ী। তিনি আলজেরিয়ার এল-কসুর এ জন্মগ্রহণ করেন। "Olympic medalists"।  "world judo championships"।  সরকারি অলিম্পিক সাইটে প্রতিযোগীর জীবনী
আস্টারজান পাড়ের বাড়ি

আস্টারজান পাড়ের বাড়ি (ফরাসি: Maisons sur l'Achterzaan) ফরাসি শিল্পী ক্লোদ মোনের চিত্রকর্ম। এটি ১৮৭১ সালে ক্যানভাসে অঙ্কিত তৈলচিত্র। চিত্রে নেদারল্যান্ডের জান্ডামের নদী আস্টারজানের পশ্চিম তীরের বাগানবাড়িগুলির দৃশ্য উপস্থাপিত হয়েছে। ক্লোদ মোনে আস্টারজান বাঁধের উত্তর-পশ্চিম দিকের দৃশ্য এঁকেছিলেন। চিত্রটি বর্তমানে মেট্রোপলিটন মিউজিয়াম অফ আর্ট-এর সংগ্রহে রয়েছে। ফ্রাঙ্কো-প্রুশিয়ান যুদ্ধ এড়াতে ক্লোদ মোনে সপরিবারে লন্ডনে পালিয়ে যান। যুদ্ধ শেষে তিনি ফ্রান্সে ফিরে যান; তবে সহযোগী চিত্রশিল্পী শার্ল-ফ্রাঁসোয়া দোবিনির পরামর্শে ১৮৭১ সালে মোনে নেদারল্যান্ডে ভ্রমণ করেছিলেন। মোনেকে আস্টারজান নদীর জাঁকজমকপূর্ণ পরিবেশ পর্যবেক্ষণ ও অধ্যয়নের জন্য শার্ল জোড়ালো সুপারিশ করেছিলেন। মোনের সেই ভ্রমণের চিত্রগুলিকে প্রায়ই ডাচ ল্যান্ডস্কেপ হিসাবে উল্লেখ করা হয়। এভ্রমণে অঙ্কিত চিত্রকর্মগুলি, তার সহকর্মী অন্তর্মুদ্রাবাদী শিল্পী দ্বারা সমাদৃত হয়েছিল। চিত্রে মোনে সবুজ রঙের বিভিন্ন শেডের পরিমিত ব্যবহার করেছিলেন। "Houses on the Achterzaan"। www.metmuseum.org। ২০১৮-১২-০৯ তারিখে মূল থেকে আর্কাইভ করা। সংগ্রহের তারিখ ২০১৮-১০-১০।  Zeidler, Birgit (2005). Claude Monet – Liv och verk. sid. 36–37. আইএসবিএন ৩-৮৩৩১-১৫৫৮-০ প্রবেশদ্বার:  চিত্রকর্ম উইকিপিডিয়ার সহপ্রকল্পে আস্টারজান পাড়ের বাড়ি: কমন্স হতে মিডিয়া উইকিউপাত্ত হতে উপাত্ত
২০০৮ গ্রীষ্মকালীন অলিম্পিকে জুডো – মহিলাদের ৫৭ কেজি

২০০৮ গ্রীষ্মকালীন অলিম্পিকে জুডোতে মহিলাদের ৫৭কেজি বিভাগের প্রতিযোগিতা অনুষ্ঠিত হয় ১১ই আগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় সন্ধ্যা ৬:০০টার সময়। মহিলাদের জুডো ওজন শ্রেণীর এই বিভাগ তৃতীয় সর্বনিম্ন ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর সর্বোচ্চ ৫৭কিলোগ্রাম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়। মূল একক-অপনয়ন বন্ধনীর ফাইনালে স্বর্ণ ও রৌপ্যপদকের সিদ্ধান্ত হয়। যে সকল জুডোকা আগের রাউন্ডে চার সেমিফাইনালিস্টের কারো দ্বারা পরাজিত হয়েছে তারা রেপোশে রাউন্ডে লড়ার সুযোগ পান। এই রাউন্ডে দুটি ব্রোঞ্জ পদকের ভাগ্য নির্ধারিত হয়। প্রতিযোগিতার ধরন
গোল্ডি রজার্স

ডেভিড শেরউইন (আগস্ট 5, 1950 - জুলাই 20, 2012), যিনি তার রিং নাম গোল্ডি রজার্স দ্বারা বেশি পরিচিত, তিনি কানাডার একজন পেশাদার কুস্তিগির ছিলেন, যিনি অন্টারিওর কোবুর্গে জন্মগ্রহণ করেছিলেন। ডেভ শেরউইন সঙ্গে প্রশিক্ষণ ফিল ওয়াটসন এপ্রিল 1972 সালে এবং সেই গ্রীষ্মের পরে আত্মপ্রকাশ. তিনি ওয়েস্ট ভার্জিনিয়া যাওয়ার আগে এবং হলিউডের খলনায়ক ব্যক্তিত্ব 'গোল্ডি রজার্স'হওয়ার আগে অন্টারিওতে একাধিক ছোট প্রচারে বিভিন্ন মুখোশযুক্ত কৌশলগুলির অধীনে কুস্তি শুরু করেছিলেন রজার্স সহ বিভিন্ন অঞ্চলে কাজ করেছেন জিম ক্রকেট প্রচার ভিতরে মিড আটলান্টিক, ডিন সিলভারস্টোনএর সুপারস্টার চ্যাম্পিয়নশিপ রেসলিং ওয়াশিংটনে, আল টমকোএর অল-স্টার রেসলিং ভিতরে ভ্যাঙ্কুভার, ফ্রাঙ্ক টুনির ম্যাপেল লিফ রেসলিং ভিতরে টরন্টো, এবং কয়েকটি প্রচার কানাডা. মেরিটাইমস ওয়ার্ল্ড রেসলিং ফেডারেশনের জন্য 1980 এর দশকের মাঝামাঝি সময়ে বিভিন্ন টেলিভিশন বর্ধিতকরণ ম্যাচেও কুস্তি করেছিল। 1980-এর দশকের মাঝামাঝি থেকে শেষের দিকে, রজার্স ক্যালগারি, আলবার্টার স্টু হার্টের স্ট্যাম্পেড রেসলিং- এর একটি ফিক্সচার হয়ে ওঠেন এবং তার স্টল রিং অ্যান্টিক্স, ঝোপঝাড় দাড়ি, রঙিন সানগ্লাস, চটকদার রিং পোশাক এবং 'লিসেন আপ জ্যাক!' তার রাস্পি ভয়েস দিয়ে শব্দগুচ্ছ ধরা। 1989 সালের ডিসেম্বরে প্রচারটি বন্ধ হয়ে যায় এবং রজার্স মেরিটাইমস-এ কুস্তিতে ফিরে আসেন, 1992 সালে অবসর গ্রহণ করেন। অবসর নেওয়ার পর তিনি তার নিজ শহর কোবার্গে "কল-এ-ক্যাব" ট্যাক্সি পরিষেবা শুরু করেন। 1 অক্টোবর, 2002-এ তিনি ফেইথ ফরগেটকে বিয়ে করেন। তিনি 2012 সালের জুলাই মাসে মারা যান Oliver, Greg (জুলাই ২১, ২০১২)। "Goldie Rogers, dead at 61, was Cobourg through and through"। SLAM! Wrestling। সংগ্রহের তারিখ ২০১২-০৭-২১।  Oliver, Greg (এপ্রিল ৮, ২০১০)। "The colourful career of Goldie Rogers"। SLAM! Wrestling। সংগ্রহের তারিখ ২০১২-০৭-২৬।  "Wrestler Profiles - Goldie Rogers"। Online World of Wrestling। সংগ্রহের তারিখ ২০১২-০৭-২৬।  অনলাইন ওয়ার্ল্ড অফ রেসলিং-এ গোল্ডি রজার্স হোমটাউন স্ল্যামে গোল্ডি রজার্সকে সম্মানিত করেছে! কুস্তি জ্যাক আপ শোন! গোল্ডি রজার্সের গল্প স্লাম এ! কুস্তি
মিসিসিপির পাড়ে একটি বাড়ি

মিসিসিপির পাড়ে একটি বাড়ি (ইংরেজি: A Home on the Mississippi) ১৮৭১ সালের চিত্রকর্ম যা মার্কিন যুক্তরাষ্ট্র সরকার মিসিসিপি নদীর উপর একটি প্রামাণ্য অনুষ্ঠানের অংশ হিসাবে অঙ্কনে অর্থায়ণ ও অনুমোদন দিয়েছিল। দৃশ্যটি আলফ্রেড ওয়াউডের একটি মৌলিক কর্ম যা লুইসিয়ানার ওয়েস্ট পয়েন্টে লা হাচেতে অবস্থিত একটি অ্যান্টেবেলাম ম্যানশন উডল্যান্ড প্ল্যান্টেশনকে চিত্রিত করেছে। বাড়িটি যুক্তরাষ্ট্রের ঐতিহাসিক স্থানের জাতীয় তালিকাভুক্ত স্থাপনা। চিত্রকর্মটি ম্যাসাচুসেটস ভিত্তিক মুদ্রণ প্রতিষ্ঠান কুরিয়ার এবং আইভস দ্বারা ক্রোমোলিথোগ্রাফ হিসাবে প্রকাশ হওয়ার পর প্রথম উল্লেখযোগ্যতা অর্জন করে। ১৯৩৩ সালে নিষেধাজ্ঞার অবসানের পর, কুরিয়ার এবং আইভস হুইস্কি উৎপাদনকারী সাউদার্ন কমফোর্টের কাছে ছবিটির লাইসেন্স দেয়, যারা ২০১০ সাল পর্যন্ত তাদের মদের বোতলের লেবেলে চিত্রটি ব্যবহার করেছে। Dolan, Michael (2004). The American Porch, p.152. The Lyons Press. আইএসবিএন ১-৫৯২২৮-২৭১-৭. "Woodland Plantation, State Route 23, West Pointe A La Hache, Plaquemines Parish, LA"। Library of Congress। সংগ্রহের তারিখ ২০২২-০৩-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Before & After: Southern Comfort Rebranding"। www.thedieline.com (ইংরেজি ভাষায়)। সংগ্রহের তারিখ ২০২৩-০৯-২৭।  কংগ্রেস লাইব্রেরির এলএলসিএন পার্মালিঙ্ক প্রবেশদ্বার:  চিত্রকর্ম মার্কিন যুক্তরাষ্ট্র
উদযাপন (উপন্যাস)

দ্য সেলিব্রেশন ( পর্তুগিজ : A festa ) হল ব্রাজিলিয়ান লেখক ইভান অ্যাঞ্জেলোর একটি প্রেমিও জাবুতি -জয়ী উপন্যাস। অ্যাঞ্জেলো ১৯৬৪ সালে এই বইটি লিখতে শুরু করেছিলেন, কিন্তু ১৯৬৪ সালের অভ্যুত্থানের পরে ব্রাজিলের সামরিক শাসক কর্তৃক আরোপিত সেন্সরশিপের কারণে তিনি এটি ১৯৭৬ সাল পর্যন্ত প্রকাশ করেননি। এটি ১৯৮২ সালে টমাস কোলচি ইংরেজিতে অনুবাদ করেন "Biography of Ivan Ângelo from Enciclopédia Itaú Culturel"। ২ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০২৩।  Barnes and Noble entry for The Celebration ইভান অ্যাঞ্জেলোর দ্য সেলিব্রেশন পড়া (পর্তুগিজ ভাষায়) আলেকজান্ডার ইনাগাকির বিশ্লেষণ
ইয়েলো ক্রিক টাউনশিপ, চ্যারিটন কাউন্টি, মিসৌরি

ইয়েলো ক্রিক টাউনশিপ হলো মার্কিন যুক্তরাষ্ট্রের মিসৌরি রাজ্যের চ্যারিটন কাউন্টির একটি শহর। ইয়েলো ক্রিক টাউনশিপ ১৮৪০ সালে প্রতিষ্ঠিত হয়েছিল এবং ইয়েলো ক্রিকের নামানুসারে নামকরণ করা হয়েছিল। মার্কিন ভৌগোলিক জরিপ ভূগোল তথ্য ব্যবস্থার নাম: ইয়েলো ক্রিক টাউনশিপ, চ্যারিটন কাউন্টি, মিসৌরি "Chariton County Place Names, 1928–1945 (archived)"। The State Historical Society of Missouri। ২০১৬-০৬-২৪ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১৬।  টেমপ্লেট:Chariton County, Missouri
জাফরাবাদ ফাজিল মাদ্রাসা

জাফরাবাদ ফাজিল মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি চট্টগ্রাম জেলার চন্দনাইশ উপজেলার বৈলতলী ইউনিয়নে অবস্থিত। মাদ্রাসার দাখিল ও আলিম শ্রেণী বাংলাদেশ মাদ্রাসা শিক্ষাবোর্ডের অধীনে পরিচালিত হয়। ১৯৭৬ সালে মাদ্রাসাটি প্রতিষ্ঠিত হয়। চট্টলার ঐতিহ্যবাহী স্বনামধন্য বার আউলিয়া কেরামের আসনস্থলে এক বড় বট বৃক্ষের ছায়া তলে মাদ্রাসাটি প্রতিষ্ঠিত। মাদ্রাসা পরিচালনার জন্য একে এম শামসুদ্দিন সভাপতি করে ১৩ জন বিশিষ্ট পরিচালনা পরিষদ রয়েছে। মাদ্রাসার অধ্যক্ষ মাওলানা আব্দুল গফুর রেজভী। এছাড়া আরও ১৬ জন অভিজ্ঞ শিক্ষকমণ্ডলী এ মাদ্রাসায় কর্মরত আছেন। এ প্রতিষ্ঠানে সহ-শিক্ষা ব্যবস্থা রয়েছে। এ মাদ্রাসায় আলিম (উচ্চ মাধ্যমিক) পর্যায় পর্যন্ত শিক্ষালাভের সুযোগ রয়েছে। বর্তমানে সাড়ে ৫ শতাধিক শিক্ষার্থী অধ্যয়নরত আছে। বিগত বছরের পাশের হার ৯৮%। প্রত্যেক বছর এ প্রতিষ্ঠান থেকে আলিম, দাখিল, জেডিসি ও ইবতেদায়ী সমাপনী পরীক্ষায় কৃতিত্বের সাথে শিক্ষার্থীরা ফলাফল করে আসছে। বাংলাদেশ মাদ্রাসা শিক্ষাবোর্ড ঢাকা আলিয়া মাদ্রাসা ইসলামী বিশ্ববিদ্যালয়, বাংলাদেশ বাংলাদেশের আলিয়া মাদ্রাসার তালিকা "সংরক্ষণাগারভুক্ত অনুলিপি"। ৮ জুন ২০২৩ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০২৩।  https://web.archive.org/web/20200513115617/http://bailtaliup.chittagong.gov.bd/site/view/Madrasa https://boiltaliup.chittagong.gov.bd[স্থায়ীভাবে অকার্যকর সংযোগ] https://boiltaliup.chittagong.gov.bd[স্থায়ীভাবে অকার্যকর সংযোগ] https://boiltaliup.chittagong.gov.bd[স্থায়ীভাবে অকার্যকর সংযোগ]
ডিসি ইউনাইটেড

ডিসি ইউনাইটেড (ইংরেজি: D.C. United; সংক্ষেপে ডিসি ইউনাইটেড নামে পরিচিত) হচ্ছে ওয়াশিংটন, ডি.সি. ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ইস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ১৯৯৪ সালের ১৫ই জুন তারিখে প্রতিষ্ঠিত হয়েছে। ২০,০০০ ধারণক্ষমতাবিশিষ্ট আউডি ফিল্ডে ব্ল্যাক-অ্যান্ড-রেড নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় ওয়েন রুনি এবং মালিকানায় রয়েছে ডিসি ইউনাইটেড হোল্ডিংস। বর্তমানে মার্কিন রক্ষণভাগের খেলোয়াড় স্টিভ বার্নবাম এই ক্লাবের অধিনায়কের দায়িত্ব পালন করছেন। ঘরোয়া ফুটবলে, ডিসি ইউনাইটেড এপর্যন্ত ১১টি শিরোপা জয়লাভ করেছে; যার মধ্যে চারটি এমএলএস কাপ, চারটি সাপোর্টার্স শিল্ড এবং তিনটি ইউএস ওপেন কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছে। হাইমে মোরেনো, বিল হামিদ, ওয়েন রুনি, ক্রিস্তিয়ান গোমেস এবং রাউল দিয়াস আর্সের মতো খেলোয়াড়গণ ডিসি ইউনাইটেডের জার্সি গায়ে মাঠ কাঁপিয়েছেন। ১৯৯৬ মৌসুমে ডিসি ইউনাইটেড প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ১৯৯৬ সালের সালের ৬ই এপ্রিল তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে ব্রুস এরিনার অধীনে ডিসি ইউনাইটেড সান হোসে ক্ল্যাশের কাছে ১–০ গোলের ব্যবধানে পরাজিত হয়েছিল। ১৯৯৬ মেজর লিগ সকারে ডিসি ইউনাইটেড ১৬টি জয়ে সর্বমোট ৪৬ পয়েন্ট অর্জন করে সামগ্রিক পয়েন্ট তালিকায় ৩য় স্থান অর্জন করেছিল, যেখানে রাউল দিয়াস আর্সে ২৩টি গোল করে লিগে ডিসি ইউনাইটেডের হয়ে সর্বোচ্চ গোলদাতা হয়েছিলেন। http://www.audifielddc.com/ https://www.mlssoccer.com/clubs/d-c-united/ https://www.transfermarkt.com/d-c-united/stadion/verein/2440 https://www.transfermarkt.com/d-c-united/startseite/verein/2440 http://www.dcunited.com/players https://www.worldfootball.net/teams/d-c-united/2024/2/ https://www.worldfootball.net/report/major-league-soccer-1996-san-jose-earthquakes-d-c-united_2/ https://www.worldfootball.net/schedule/usa-major-league-soccer-1996-spieltag/6/ https://www.mlssoccer.com/standings/1996/supporters-shield উইকিমিডিয়া কমন্সে ডিসি ইউনাইটেড সংক্রান্ত মিডিয়া রয়েছে। দাপ্তরিক ওয়েবসাইট (ইংরেজি) মেজর লিগ সকারে ডিসি ইউনাইটেড (ইংরেজি)
বেরিলিয়াম আয়োডাইড

বেরিলিয়াম আয়োডাইড একটি অজৈব যৌগ যার রাসায়নিক সংকেত BeI2 । ৫০০ ডিগ্রি সেলসিয়াস থেকে ৭০০ ডিগ্রি সেলসিয়াস তাপমাত্রায় বেরিলিয়াম ধাতুর সাথে আয়োডিনের বিক্রিয়া করে বেরিলিয়াম আয়োডাইড প্রস্তুত করা যায়। বিক্রিয়াটি নিম্নরূপ: Be + I2 → BeI2 অন্য একটি পদ্ধতিতে গ্যাসীয় অবস্থায় হাইড্রোজেন আয়োডাইডের সাথে বেরিলিয়াম কার্বাইডের বিক্রিয়া করেও বেরিলিয়াম আয়োডাইড প্রস্তুত করা যায়। বিক্রিয়াটি নিম্নরূপ: Be2C + 4 HI → 2 BeI2 + CH4 এটি একটি জলগ্রাহী সাদা রঙের কঠিন পদার্থ। বেরিলিয়াম আয়োডাইডের দুটি বহুরূপতা দেখা যায়। উভয়ের গঠনেই টেট্রাহেড্রাল। এতে Be2+ আয়নটি কেন্দ্রে থেকে আয়োডাইডের সঙ্গে আন্তঃসংযুক্ত হয়ে থাকে। একটি বহুরূপের গঠনে জিঙ্ক আয়োডাইডের গঠনের সাথে মিল রয়েছে। বেরিলিয়াম আয়োডাইড ফ্লোরিন সঙ্গে বিক্রিয়া করে বেরিলিয়াম ফ্লোরাইড এবং আয়োডিন ফ্লোরাইড তৈরি করে। তেমনি আবার ক্লোরিনের সঙ্গে বিক্রিয়া করে বেরিলিয়াম ক্লোরাইড এবং ব্রোমিনের সঙ্গে বিক্রিয়া করে বেরিলিয়াম ব্রোমাইড উৎপন্ন হয়। অতি বিশুদ্ধ বেরিলিয়াম তৈরি করতে বেরিলিয়াম আয়োডাইড ব্যবহার করা হয়। গরম টংস্টেন ফিলামেন্টের সাহায্যে যৌগটিকে ভেঙ্গে অতি বিশুদ্ধ বেরিলিয়াম তৈরি করা যেতে পারে। Perry, Dale L.; Phillips, Sidney L. (১৯৯৫), Handbook of Inorganic Compounds, CRC Press, পৃষ্ঠা 63, আইএসবিএন 0-8493-8671-3, সংগ্রহের তারিখ ২০০৭-১২-১০ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Parsons, Charles Lathrop (১৯০৯), The Chemistry and Literature of Beryllium, Easton, Pa.: Chemical Publishing, পৃষ্ঠা 22–23, সংগ্রহের তারিখ ২০০৭-১২-১০ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "NIOSH Pocket Guide to Chemical Hazards #0054" (ইংরেজি ভাষায়)। ন্যাশনাল ইনস্টিটিউট ফর অকুপেশনাল সেফটি অ্যান্ড হেলথ (NIOSH)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Troyanov, S.I. (২০০০)। "Crystal Modifications of Beryllium Dihalides BeCl2, BeBr2 and BeI2": 1619-1624।
মিলিটারি ইঞ্জিনিয়ার সার্ভিসেস (বাংলাদেশ)

মিলিটারি ইঞ্জিনিয়ার সার্ভিসেস (এমইএস) বাংলাদেশের প্রতিরক্ষা মন্ত্রণালয়ের অধীনস্থ বাংলাদেশ সশস্ত্র বাহিনীর একটি সামরিক প্রকৌশলী এবং সরকারি সংস্থা। বাংলাদেশের সকল ক্যান্টনমেন্টে "জিই/এজিই (আর্মি/নেভী/এয়ার)" নামে এই সংস্থার একটি ইউনিট রয়েছে। বাংলাদেশের সাময়িক বাহিনীর ক্যান্টনমেন্ট, প্রতিষ্ঠান, শিক্ষাপ্রতিষ্ঠান নির্মান, উন্নয়ন এবং সংরক্ষণের দায়িত্বে থাকেন। এছাড়া বিভিন্ন সরকারি প্রকল্পে এই সংস্থার বিশেষ অবদান রয়েছে। এর সদরদপ্তর সেনাসদর ই'ইনসির শাখা পূর্ত পরিদপ্তর ঢাকা সেনানিবাসে অবস্থিত। বাংলাদেশের সকল ক্যান্টনমেন্ট, সাময়িক বাহিনীর শিক্ষাপ্রতিষ্ঠান, সংস্থা নির্মাণ এবং সংরক্ষণ এর দায়িত্বে এমইএস নিয়োজিত। বাংলাদেশ সেনাবাহিনী, বাংলাদেশ নৌবাহিনী এবং বাংলাদেশ বিমান বাহিনীর বড় বড় প্রকল্প নির্মাণে এমইএস এর ভূমিকা রয়েছে। এর মধ্যে নিচে কয়েকটি প্রকল্প রিচে দেওয়া হলো: ১.ঢাকা সেনানিবাসে আর্মি সেন্ট্রাল মসজিদ ২.আর্মি অডিটোরিয়াম ও কনফারেন্স কমপ্লেক্স ৩.আর্মি অডিটোরিয়াম ও কনফারেন্স কমপ্লেক্স ৪.৫০০ শয্যা বিশিষ্ট কুর্মিটোলা জেনারেল হাসপাতাল ৫.আর্মড ফোর্সেস মেডিকেল কলেজ ৬.বিএমএ বঙ্গবন্ধু কমপ্লেক্স ৭.শহীদ আজিজ পল্লীতে 'এ' টাইপ বিল্ডিং ৮.শহীদ মঈনুল রোডে 'ডি' টাইপ বিল্ডিং ৮.ঢাকা ক্যান্টে. মোস্তফা কামাল লাইনে ফলোয়ারস কোয়ার্টার ৯ মিরপুরে এনডিসির 'বি' টাইপ কোয়ার্টার ১০.মিরপুরে ডিএসসিএসসির 'ই' টাইপ কোয়ার্টার ১১.বিএন স্কুল অ্যান্ড কলেজ, ডোগরাজ, মংলা, বাগেরহাট ১২.বিএন স্কুল অ্যান্ড কলেজ, খুলনা ১৩.বিএএফ শাহীন কলেজ পাহাড়কাঞ্চনপুর ১৪.মিরপুর ক্যান্টমেন্ট পাবলিক স্কুল ও কলেজ ১৫.উদ্বোধন এসএমবিকে এবং অফিস কমপ্লেক্স ১৬.জাতির পিতার স্মৃতিস্তম্ভ ১৭.আবাসিক হল, চট্টগ্রাম বিশ্ববিদ্যালয় ১৮.নৌবাহিনী সদর দপ্তর, বনানী, ঢাকায় নৌবাহিনী সদর দপ্তরের সম্প্রসারণ ভবন ১৯.ডিজিএফআই বাংলো ২০.সার্ভে অফ বাংলাদেশ ২১ বিএন ইসসা খানের ডককিয়ারে শিপ ফিটিং শেড ২২.আইএসএসবি মেস ২৩.মিস্ট ফ্যাকাল্টি টাওয়ার ২৪. ফেনী গার্লস ক্যাডেট কলেজ "মিলিটারি ইঞ্জিনিয়ার সার্ভিসেস এর প্রাতিষ্ঠানিক ওয়েবসাইট"। mes.org.bd।  "মিলিটারি ইঞ্জিনিয়ার সার্ভিসেস এর সরকারি ওয়েবসাইট"। mes.portal.gov.bd।  "এমইএস নিয়োগ বিজ্ঞপ্তি ২০২৩"। ntvbd.com।
হ্যামস্টার

হ্যামস্টার হলো ইঁদুর জাতীয় প্রাণী। হ্যামস্টার সাধারণত সিউডোরুমিনেন্ট এর অন্তর্ভুক্ত। এরা ক্রিসেটিন উপপরিবারের অন্তর্ভুক্ত, এদের ৭টি গণের ১৯টি প্রজাতি রয়েছে। এদের সিকাম কার্যকরী থাকায় এরা ফাইবার জাতীয় খাবার- ঘাস, গাছের পাতা গ্রহন করে হজম করতে পারে। তাই এদের সিউডোরুমিনেন্ট বলা হয়। এছাড়া এরা ল্যাবরেটরী এনিমেল হিসেবেও পরিচিত। "Cricetinae (Hamsters)"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Fox, Sue. 2006. Hamsters. T.F.H. Publications Inc.
ভিতালি শের্বো

ভিতালি ভেনেদিক্তোভিচ শের্বো (রুশ ভাষায়: Виталий Венедиктович Щербо, বেলারুশ ভাষায়: Віталь Венядзіктавіч Шчэрба) (জন্ম ১৩ই জানুয়ারি, মিন্‌স্ক, বেলারুশীয় প্রজাতন্ত্র) একজন বেলারুশীয় (প্রাক্তন সোভিয়েত) জিমনাস্ট। তাকে সর্বকালের সেরা পুরুষ জিমনাস্ট হিসেবে গণ্য করা হয়। শের্বো-ই একমাত্র জিমনাস্ট, যিনি জিমনাস্টিকসের ৮টি ইভেন্টের প্রতিটিতেই বিশ্বশিরোপা কিংবা অলিম্পিক স্বর্ণপদক জয়লাভ করেছেন। ১৯৯২ সালের অলিম্পিক গেমসে শের্বো ৮টি ইভেন্টের মধ্যে ৬টিতে স্বর্ণপদক লাভ করেন। আধুনিক অলিম্পিকসের ইতিহাসে এক অলিম্পিকসে এতগুলি স্বর্ণ আর কোন জিমনাস্ট অর্জন করেননি। আর অন্যান্য ক্রীড়ার মধ্যে কেবল সাঁতারু মাইকেল ফেল্পস ও মার্ক স্পিৎজ এক অলিম্পিকসে এর চেয়ে বেশি সোনা জিতেছেন। তিনি খেলোয়াড়ী জীবনের বিভিন্ন পর্বে জিমনাস্টিকসের ৮টি ইভেন্টের প্রতিটিতেই বিশ্ব শিরোপা জয়লাভ করেন। তিনি ক্যারিয়ারে সব মিলিয়ে ২৩টি বিশ্ব চ্যাম্পিয়নশিপ পদক (স্বর্ণ-রৌপ্য-ব্রোঞ্জ) জিতেছেন, যা এখনও পুরুষ জিমনাস্টিকসের একটি রেকর্ড। তবে শের্বোর অবসর গ্রহণের ২৩ বছর পরে ২০১৯ সালে এসে মার্কিন নারী জিমনাস্ট সিমোন বাইলস নারীদের জিমনাস্টিকসের বিশ্ব শিরোপাতে ২৩টি পদক অর্জনের কৃতিত্ব অর্জন করে শের্বোর রেকর্ড স্পর্শ করেন। শের্বো ক্রীড়াবিদ বাবা-মায়ের ঘরে জন্ম নেন। ছোটবেলা থেকেই অসাধারণ ক্রীড়া প্রতিভার অধিকারী ছিলেন শের্বো। মাত্র ৭ বছর বয়সে প্রথম জিমনাস্টিকস প্রতিযোগিতায় অংশ নেনে। ১৫ বছর বয়সে তিনি সোভিয়েত জিমনাস্ট দলের সদস্যে পরিণত হন। ১৯৮৯ সালে শের্বো জাপানের নাগোইয়া শহরে অনুষ্ঠিত চুনিচি শিরোপা প্রতিযোগিতাতে সমন্বিত ইভেন্টে চতুর্থ স্থান দখল করে জীবনের প্রথম বড় সাফল্য অর্জন করেন। ১৯৯০ সালে মিনস্ক শহরে শের্বো সোভিয়েত জাতীয় প্রতিযোগিতার শিরোপা জিতে নেন। ঐ বছরই তিনি সিয়াটল শহরে অনুষ্ঠিত গুডউইল গেমস, বার্সেলোনা শহরে অবস্থিত ব্লুম স্মারক প্রতিযোগিতা এবং চুনিচি শিরোপা সবগুলিতেই চারটি করে ইভেন্টে জয়লাভ করে আন্তর্জাতিক অঙ্গনে পরিচিত হয়ে ওঠেন। গুডউইল গেমসের ভল্ট ইভেন্টে তিনি নিখুঁত ১০-এর ভেতরে ১০ পয়েন্ট অর্জন করেন, যা পুরুষদের জিমনাস্টিকসে একটি অসাধারণ ঘটনা। ১৯৯১ সালের সোভিয়েত শিরোপা প্রতিযোগিতাতে পমেল হর্স শ্রেণীতেও তিনি আরেকবার ১০-এর ভেতরে ১০ পয়েন্ট অর্জন করেন। ১৯৯২ অলিম্পিকসের কিছুদিন পরেই নিরাপত্তাজনিত কারণে তিনি মাতৃভূমি বেলারুস ছেড়ে স্ত্রী-কন্যাসহ মার্কিন যুক্তরাষ্ট্রে অভিবাসী হন। ১৯৯৬ সালে তিনি জিমনাস্টিকস থেকে অবসর নেন। ১৯৯৮ সালে তিনি লাস ভেগাসে চলে যান ও সেখানে ভিতালি শের্বো স্কুল অভ জিমনাস্টিক্‌স প্রতিষ্ঠা করেন। বর্তমানে তিনি লাস ভেগাসেই বাস করেন। ২০০৯ সালে তাকে আন্তর্জাতিক জিমনাস্টিকসের "হল অফ ফেম" অর্থাৎ সর্বকালের সেরাদের কাতারে স্থান দেওয়া হয়। চার বার জিমনাস্টিক্স বিশ্ব শিরোপা বিজয়ী ক্রীড়াবিদ কোহেই উচিমুরা বিবিসি-কে দেওয়া সাক্ষাৎকারে বলেন সর্বকালের সেরা জিমনাস্ট হিসেবে শের্বোকে নির্বাচন করেন। https://www.bbc.com/sport/gymnastics/24447509  |শিরোনাম= অনুপস্থিত বা খালি (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://www.washingtonpost.com/sports/olympics/simone-biles-ties-record-for-gymnastics-world-championships-medals-with-gold-on-the-vault/2019/10/12/adcd0562-ec63-11e9-85c0-85a098e47b37_story.html
সারম, ইরান

সারম (ফার্সি صرم, এছাড়াও রোমানীকরণ হিসাবে কবজ, এই নামেও পরিচিত শর্ম, এবং শারমাবাদ) কাহাক গ্রামীণ জেলা, কাহাক জেলা, কোম কাউন্টি, কোম প্রদেশ, ইরানের একটি গ্রাম। ২০০৬ সালের আদমশুমারিতে, ৫০৮ পরিবারে এর জনসংখ্যা ছিল ২,০০২। ইরান "About: Sarm, Iran" (ইংরেজি ভাষায়)। dbpedia.org। সংগ্রহের তারিখ ২৮ সেপ্টেম্বর ২০২৩।  "Census of the Islamic Republic of Iran, 1385 (2006)" (Excel). Statistical Center of Iran. Archived from the original on 2011-09-20"। amar.org.ir (ইংরেজি ভাষায়)। ২৮ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০২৩।
ফ্রুনজেতি, ফ্লোরেতি

ফ্রুনজেতি হল মলদোভা প্রজাতন্ত্রের ফ্লোরেতি জেলার প্রজিলা কমিউনের একটি গ্রাম। ২০০৪ সালের জনগণনা অনুসারে , ফ্রুনজেতি গ্রামে ৬৬ জন বাসিন্দা ছিল: ৪৬ জন মোলদোভান/রোমানিয়ান, ১২ ইউক্রেনীয়, ৫ রাশিয়ান এবং ৩ জন অঘোষিত জাতিসত্তার মানুষ। ২০২০ সালে, গ্রামে মাত্র ৪ জন বাসিন্দা ছিল। Recensământul populației din 2004.
আহমদ শরীফ আস-সানুসি

আহমদ শরিফ আস-সানুসি/ আহমদ বিন মুহাম্মদ শরীফ বিন মুহাম্মদ বিন আলী আস-সানুসি ছিলেন একজন লিবীয় মুজাহিদ ও জাতীয় নেতা, যিনি সানুসি পরিবারের একজন সদস্য ছিলেন। তিনি বিংশ শতাব্দীর শুরুতে দেশে ইতালীয় আগ্রাসনের বিরুদ্ধে পূর্ব লিবিয়ায় জিহাদের নেতৃত্ব দেন এবং তিনি লিবীয় মুজাহিদদের নেতা ছিলেন। তিনি চাদ, সুদান, মিশর ও লিবিয়ায় ফরাসি, ইংরেজ ও ইতালীয় হানাদার বাহিনী ও তাদের স্থানীয় মিত্রদের বিরুদ্ধে জিহাদে অংশ নেন এবং তাদের নেতৃত্ব দেন। তিনি ইসলামের দাওয়াত ও শিক্ষা প্রচারে অবদান রাখেন। আফ্রিকার কিছু অংশে তার ব্যাপক প্রভাব ছিল। তিনি "আদ-দুর আল-ফরিদ আল-ওয়াহহাজ বির্রিলাহ আল মুনিরা মিন আল-জাগবুব ইলাত তাজ" গ্রন্থটির লেখক, যেখানে তিনি নিজের চাচা মুহাম্মাদের সাথে করা বিভিন্ন ভ্রমণসহ তার পিতামহ আল-সানুসি এবং তার পিতা মুহাম্মদ শরীফের ভ্রমণ বর্ণনা করেছেন। "معلومات عن أحمد الشريف السنوسي على موقع enciclopedia.cat"। enciclopedia.cat।  "معلومات عن أحمد الشريف السنوسي على موقع viaf.org"। viaf.org।  "معلومات عن أحمد الشريف السنوسي على موقع id.loc.gov"। id.loc.gov।  احمد الشريف السنوسي: الدر الفريد الوهاج بالرحلة المنيرة من الجغبوب إلى التاج।